Edukiak

# Ikusi

Bistaratze-aukerak zehazten ditu.

Komando hau erabiltzeko...

Aukeratu LibreOffice - HobespenakTresnak - Aukerak - LibreOffice - Ikusi.

## Ikono-gaia

Tresna-barretako eta elkarrizketa-koadroetako ikonoen estiloa zehazten du.

## Ikonoaren tamaina

### Tresna-barra

Tresna-barrako ikonoen bistaratze-tamaina zehazten du.

### Koaderno-barra

Koaderno-barrako ikonoen bistaratze-tamaina zehazten du.

### Alboko barra

Alboko barrako ikonoen bistaratze-tamaina zehazten du.

## Ikusgaitasuna

### Menuen ikonoak

Menu-elementu bakoitzari dagokion ikonoa bistaratzen du. Hautatu "Automatikoa", "Ezkutatu" eta "Erakutsi" aukeren artean. "Automatikoa" aukerarekin, sistemaren ezarpenen eta azalen arabera erakutsiko dira ikonoak.

### Lasterbideak

Laster-teklak bistaratzen ditu menu-elementuen ondoan. Hautatu 'Automatikoa', 'Ezkutatu' edo 'Erakutsi'. Hautatutakoa 'Automatikoa' bada, laster-teklak sistemaren ezarpenen arabera bistaratuko dira.

## Sagua

### Erdiko botoia

Saguaren erdiko botoiaren funtzioa definitzen du.

1. Korritze automatikoa - Saguaren erdiko botoia sakatzen duzun bitartean sagua arrastatzen baduzu, ikuspegia desplazatu egingo da.

2. Itsatsi arbela - saguaren erdiko botoia sakatuta, hautapen-arbeleko edukiak txertatzen ditu kurtsorearen kokalekuan.

"Hautapen-arbela" Editatu - Kopiatu/Ebaki/Txertatu aginduen bidez edo dagozkion teklatuko lasterbideen bidez erabilitako arbel arruntarekiko independentea da. Arbelak eta "Hautapen-arbelak" une berean eduki desberdina izan dezakete.

| Arbela | Hautapen-arbela
Kopiatu edukia | Editatu - Kopiatu ⌘Ctrl+C. | Hautatu testua, taula, objektua.
Itsatsi edukia | Editatu - Itsatsi ⌘Ctrl+V aukerak kurtsorearen kokalekuan itsasten du edukia. | Saguaren erdiko botoian klik egitean, saguaren kokalekuan itsasten du.
Beste dokumentu batean itsastea | Ez du eraginik arbelaren edukian. | Hautatutako arbelaren edukia, egindako azken hautapena da.

Sakatu ⇧+⌘Ctrl+R uneko dokumentuaren bista leheneratu edo freskatzeko.

## Grafikoen irteera

### Erabili hardware-azelerazioa

Zuzenean sartzen da bistaratze-grafikoaren moldagailuaren hardware-eginbideetara. Hardware-azelerazioaren laguntza ez dago erabilgarri LibreOffice(r)en sistema eragile eta plataforma-banaketa guztietan.

### Erabili antialiasing-a

Onartuta dagoenean, grafikoen antialiasing-a gaitu edo desgaitu dezakezu. Gaituta dagoenean, objektu grafiko gehienen bistaratzea leunagoa izango da eta akats gutxiago izango ditu.

### Erabili Skia errendatze guztietan (berrabiarazi eta gero)

Erabili errendimendu altuko Skia motor grafikoa aplikazioaren ikusizko elementu guztiak errendatzeko, esaterako leihoak, menuak, tresna-barrak eta ikonoak. Skiak ordenagailuaren txartel grafikoa erabiltzen du grafikoen errendatzea azeleratzeko.

#### Behartu Skia software-errendatzea (berrabiarazi eta gero)

Hautatu kontrol hau Skiak txartel grafikoa erabili ez dezan.

Instalazioan zehar, LibreOffice suiteak Skia motor grafikorako aukerarik onenak hautatzen ditu. Normalean ez da beharrezkoa ezarpen lehenetsiak aldatzea Skia gaituta badago.

Arazoak sortzen badira bistaratze grafikoan (adibidez, tresna-barretako ikonoak edo marrazki-objektuak gaizki ikusten direla) eta Skia gaituta badago, saiatu desgaitzen Behartu Skia bidezko software errendatzea edo desgaitu Skia osorik.

## Letra-tipoen zerrendak

### Erakutsi letra-tipoaren aurrebista

Letra-tipo hautagarrien izenak, bakoitza bere letra-tipoarekin bistaratzen du, adibidez, Formatua barrako letra-tipoen kutxan.

### Lisatu pantailako letra-tipoak

Hautatu testuak pantailan duen itxura leuntzeko.

#### hemendik:

Sartu antialiasing-a aplikatuko zaion letra-tamainarik txikiena.